بروتين مصل اللبن

بروتين مصل اللبن بالانجليزى (Whey protein) هوا عباره عن خليط من البروتينات اللى بتتفصل من مصل اللبن, و اللى بيتم فصله عن اللبن لما بنصنع الجبنه. البروتين الموجود فى حليب البقر بيتكون بنسبة 20٪ من بروتين مصل اللبن و 80٪ من بروتين الكازين, لكن فى حليب الام النسبه بتكون مختلفة, بحيث مصل اللبن بيكون 60٪ والكازين 40٪.

250px|تصغير|يسار|المنتجات التى يتم بيعها من بروتين مصل اللبن فى مخازن الاغذية الصحية

فى الفتره الاخيره, بقى فيه اهتمام كبير بدراسة تاثيرات بروتين مصل اللبن على صحة الانسان, و بيتم دراسته كوسيله لتقليل مخاطر الامراض و كعلاج اضافى محتمل لشوية امراض. فى بعض الدراسات اللى اتعملت على الحيوانات اظهرت ان بروتين مصل اللبن ممكن يكون فيه مواد مضاده للالتهابات او ليه خصائص مضاده للسرطان, لكن لسه مفيش بيانات كافيه تثبت ده.

بروتين مصل اللبن بيتسوق بشكل كبير و بيتباع كمكمل غذائى, و بيتنسب ليه فوائد صحيه كتير فى الطب البديل. و برغم ان بعض الناس ممكن يكون عندهم حساسيه من بروتينات مصل اللبن, بس السبب الرئيسى للحساسيه فى الحليب بيكون بروتين الكازين.

الرياضيين, و خصوصاً اللى بيمارسو رياضة كمال الاجسام, بيستخدمو بروتين مصل اللبن بشكل كبير لانه بيكون صعب يوصلو لكمية البروتين اللى جسمهم محتاجها يومى من الاكل بس.

 انواع بروتين مصل اللبن 

 بروتين مصل اللبن المركز (Concentrate): بيكون فيه حوالى 70-80٪ بروتين, و بيحتوى على نسبة من اللاكتوز (سكر اللبن) و الدهون, و كمان طعمه احسن.
 بروتين مصل اللبن المعزول (Isolate): النوع ده بيحتوى على 90٪ او اكتر بروتين, و نسبه اقل من اللاكتوز و الدهون, بس بيفقد بعض العناصر الغذائيه المفيده اللى موجوده فى الكونسينتريت.
 بروتين مصل اللبن المتحلل (Hydrolyzed): النوع ده بيتم امتصاصه اسرع, و بيوصل لزياده اكبر فى مستويات الانسولين بنسبة 28-43٪ مقارنة بالايزوليت.

 لينكات برانيه 

 مصادر 

تصنيف:مكملات غذائيه
تصنيف:بروتينات